آوروپا شوراسی‌نین باش کاتیبی توربیان یاگلان، تورکیه‌ده گؤروشمه‌لر ائتدی.
باشکند آنکارادا دون ایلک اولا‌راق، عدلیه ناظیری بکیر بوزداغ ایله گؤروشن یاگلان‌ی داها سونرا چانکایا کؤشکونده باش ناظیر بینا‌لی ییل‌دیریم قبول ائتدی.
قبولدا، خاریجی ایشلر ناظیری مولوت چاووش اوغلو دا یئر آلدی.
باش ناظیر ییل‌دیریم، یاگلانا، فتح الله‌چی ترور تشکیلاتی‌نین (فتو) 15 ژوئیه‌ده کودتا گیریشیمی قارشی‌سیندا، ایلک گون‌دن بو یانا سرگیلدیک‌لری همرای‌لیک اوچون تشککور ائتدی.
ییل‌دیریم، بو کریتیک دؤورده و بون‌دان سونرا دا آوروپا شوراسینی تورکیه‌نین یانیندا گؤرمک ایستدیک‌لرینی ایفاده ائده‌رک، موجود امکداش‌لیغی آرتیرما موضوعسون‌داکی ایستگینی دیله گتیردی.
یاگلان دا، 15 ژوئیه کودتا گیریشیمی قارشی‌سیندا تورکیه‌یه دستگینی تکرارلادی.
یاگلان، تورکیه ایله آوروپا شوراسی آراسیندا امکداشلیغین اؤنوموزدکی دؤورده آرتا‌راق داوام ائتمه‌سی اوچون ایشه داوام ائدجگینی ایفاده ائتدی.
داها سونرا آوروپا بیرلیگی ناظیری عمر چلیک ایله گؤروشن توربیان یاگلان، پرزیدنت رجب طیب اردوغان طرفین‌دن ده قبول ائدیلدی.
1  ساعت 20 دقیقه داوام ائدن قبول، مطبوعاتا باغلی رئال‌لاشدی.
